सात फरवरी की रात को झगड़े के बाद प्राप्ति बगैर खाना खाए सो गई। मां का गुस्सा बेटी के इस तरह सोने के बाद भी शांत नहीं हुआ। उसने रात एक बजे सोई बेटी के सिर पर ईंट से कई वार किए। इसके बाद शव को उठाकर बाथरूम में डाल दिया। फिर रात में ही खुखरी से शव को काटने लगी और उसने चार घंटे में कमर से शव के दो टुकड़े कर दिए। इसके बाद वह शव को ठिकाने लगाने की योजना बनाने लगी, लेकिन जब उसे लगा कि वह शव को अकेले ठिकाने नहीं लगा पाएगी तो उसने नई योजना बनाई और बेटी की गुमशुदगी दर्ज करा दी। ताकि परिजनों के साथ ही आस पड़ोस को किसी तरह का कोई शक न हो।